Ljubljana, 29. 11. 2019

**VABILO K UDELEŽBI NA GOSPODARSKO PROMOCIJSKI FORUM OB TEKMI FIS SVETOVNEGA POKALA V TEKU NA SMUČEH PLANICA 2019**

**20. december 2019, Nordijski Center Planica**

SPIRIT Slovenija, javna agencija in Ministrstvo za gospodarski razvoj in tehnologijo v sodelovanju s Smučarsko Zvezo Slovenije **20. decembra 2019** organiziramo **gospodarsko promocijski forum ob tekmi FIS svetovnega pokala v teku na smučeh Planica 2019** v času od 20.12. do 22.12. 2019**.** Forum bo osredotočen na poslovne priložnosti, povezane s športnimi dogodki in tekmovanji v Planici do nordijskega prvenstva leta 2023.

Priložnosti bosta predstavili občina Kranjska Gora in Smučarska zveza Slovenije. Na dogodku bo prisoten tudi direktor nordijskega prvenstva iz Seefeld-a, ki bo delil svoje dragocene izkušnje o tem, kako pripraviti prvenstvo in kakšne priložnosti za sodelovanje so v povezavi s tem na voljo podjetjem. Smučarska zveza bo Nordijsko prvenstvo pripravila kot “pameten dogodek”, v zvezi s tem bo izvedla tudi kratko predstavitev poslovnih priložnosti.

Namen dogodka je predstavitev projektov povezanih s športnimi dogodki v Planici, Pokljuki in Kranjski Gori, izmenjava izkušenj, ter poslovno mreženje med slovenskimi, avstrijskimi in italijanskimi podjetji.

Za udeležence dogodka bo imela SZS na voljo tudi nekaj VIP kart za ogled tekem v soboto, 21.12, in v nedeljo, 22.12.

**Podrobnejši okvirni program dogodka:**

**09:30** Prihod in registracija

**10:00** Uvod in otvoritev:

              Občina Kranjska gora: Župan – Janez Hrovat

Mesto Trbiž: Župan - Renzo Zanette

              Nordijski center Planica: Direktor Zavoda za šport RS - Jelko Gros

Smučarska zveza Slovenije: Direktor - dr. Franci Petek

**10:15**     Predstavitev SPIRIT: Vid Habjan - Vodja sektorja za spodbujanje tujih neposrednih investicij

**10:30**     Predstavitev velikih športnih dogodkov pod okriljem Smučarske zveze Slovenije do leta 2023 in potenciali za sodelovanje: Direktor Zavoda za promocijo zimskih športov SLOSKI – Tomaž Šušteršič

**10:45**     Izkušnje in primeri dobre prakse iz zadnjega Nordijskega SP Seefeld 2019: Direktor organizacije Seefeld 2019 – Christian Scherer

**11:00**     Integracija lokalne skupnosti v organizacijo Nordijskega svetovnega prvenstva 2023 in razvojne priložnosti: Direktor javnega zavoda turizem Kranjska gora – Blaž Veber

**11:15**     Pogovor in razprava govornikov z vsemi udeleženci

**12:00**     Vodeni ogled Nordijskega centra in pripravljenega tekmovališča za tekmo svetovnega pokala v teku na smučeh – Predstavnik NC Planica

**12:30**     Poslovno kosilo z druženjem

**14:00**     Zaključek

Vabimo **vse zainteresirane predstavnike podjetij** k udeležbi na gospodarski forum v Planici in daposredujete elektronsko prijavo **najkasneje do 18. decembra 2019.**

Stroške prevoza in hotelske namestitve krijejo udeleženci.

Za dodatne informacije lahko pokličete ga. Marijo Dragović na tel. številko 059 089 501, e-pošta: marija.dragovic@spiritslovenia.si.

S spoštovanjem,

Ajda CUDERMAN

direktorica